Ի տարբերություն կաթոլիկության և ուղղափառության խիստ կենտրոնացված բազմաստիճան նվիրապետական կառույցի, բողոքականությունն իրենից ներկայացնում է ինքնուրույն, գործնականում միմյանց հետ չկապված եկեղեցիների, եկեղեցիների միավորումների և հարանվանությունների ընդարձակ ամբողջություն: Հետևորդների քանակով բողոքականությունը կաթոլիկությունից հետո աշխարհում զբաղեցնում է երկրորդ տեղը: Ըստ որոշ տվյալների՝ այսօր աշխարհում կա բողոքականության մինչև 800 միլիոն հետևորդ: